Diari Oficial de la Generalitat Valenciana


Sumari del DOGV 3797, del 20-07-2000 (2000/5602)

RESOLUCIÓ de 27 de juny de 2000, del director general d'Ordenació i Innovació Educativa i Política Lingüística, per la qual es resol el concurs públic per a la concessió d'assignacions per despeses extraordinàries de funcionament i subvencions per a la realització i desenrotllament de projectes d'acció professional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/5602


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 27 de juny de 2000, del director general d'Ordenació i Innovació Educativa i Política Lingüística, per la qual es resol el concurs públic per a la concessió d'assignacions per despeses extraordinàries de funcionament i subvencions per a la realització i desenrotllament de projectes d'acció professional. [2000/M5602]
  
L'Ordre de 22 de febrer de 2000, de la Conselleria de Cultura, Educació y Ciència (DOGV 30.03.2000), convocava concurs públic per a la concessió d'assignacions per despeses extraordinàries de funcionament i subvencions a centres docents no universitaris, públics i privats concertats, respectivament, ubicats a la Comunitat Valenciana, per a la realització i desenrotllament de projectes d'acció professional.
  
Una vegada finalitzat el procés d'estudi i selecció dels projectes presentats, complits els punts 1 i 2 de la base huitena de l'annex I a l'ordre de convocatòria i, en virtut de la seua disposició final primera, resolc:
  
Primer
  
A càrrec del crèdit existent en el capítol II del programa 421.30 del pressupost de la Generalitat Valenciana per a 2000, adjudicar les assignacions per despeses extraordinàries de funcionament als centres públics dependents de la Conselleria de Cultura i Educació relacionats en l'annex I, en les quanties indicades.
  
Segon
  
A càrrec del crèdit existent en la línia pressupostària 410/000/00, del programa 421.30, del pressupost de la Generalitat Valenciana per a 2000, assignar les subvencions als centres privats concertats relacionats en l'annex II, en les quanties indicades.
  
Tercer
  
L'efectivitat de la present resolució queda condicionada a l'expressa acceptació de realitzar el projecte amb l'assignació econòmica concedida.
  
Els directors dels centres públics o els titulars dels centres privats concertats, disposen d'un termini d'un mes, des de la publicació d'esta resolució en el Diari Oficial de la Generalitat Valenciana, per acreditar davant la direcció general dita acceptació (punt 2 de la base novena de l'annex I a l'ordre de convocatòria).
  
Quart
  
Els centres privats concertats percebran la subvenció atorgada justificant documentalment, abans de l'11 de desembre de 2000, les despeses de realització del projecte (punt 4 de la base novena de l'annex I a l'ordre de convocatòria).
  
Quint
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, esta resolució, que posa fi a la via administrativa, podran interposar els titulars dels centres privats concertats, potestativament un recurs de reposició, o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 27 de juny de 2000.- El director general d'Ordenació i Innovació Educativa i Política Lingüística: Josep Vicent Felip i Monlleó.